**Մարկուս Սմարթ** (անգլ.՝ Marcus Smart; մարտի 6, 1994(1994-03-06), Դալաս), ամերիկացի բասկետբոլիստ, որը հանդես է գալիս ԲԱԱ-ի «Բոստոն Սելտիքս» ակումբում։ Նա նաև հանդես է եկել «Օկլահոմա Սիթի Թանդեր»-ի ուսանողական հավաքականում։ Համարվել է 2013 թվականի դրաֆթի ամենախոստումնալից մասնակիցներից մեկը, սակայն ապրիլի 16-ին *Sports Illustrated*-ի հետ հարցազրույցի ժամանակ հայտարարել է, որ կմնա համալսարանում։ 2014 թվականի ԲԱԱ դրաֆթի ժամանակ ընտրվել է «Բոստոն Սելտիքս» ակումբի կողմից, 6-րդ համարի ներքո։

Վաղ տարիներ
-----------

Սմարթը Կամելիա Սմարթի և Բիլի Ֆրենկի որդին է։ Բացի Սմարթից ընտանիքում կար ևս երեք երեխա՝ Տոդ Ուեստբրուկը, Ջեֆ Ուեստբրուկը և Մայկլ Սմարթը։ Մարկուսը սովորել է Տեխաս նահանգի, Ֆլաուեր Մաունդ փոքրիկ քաղաքի, Էդվարդ Մարկուսի անվան ավագ դպրոցում։ Մարկուսը հանդես է եկել բասկետբոլի դպրոցական ակումբում և տարել է 115 հաղթանակ ու ընդամենը 6 պարտություն։ Երկու անգամ համարվել է 5A նահանգի լավագույն խաղացող։ Մարկուսը նաև հանդես է եկել McDonald’s համաամերիկական հավաքականում և առաջին համաամերիկյան ESPNHS հավաքականում։ Մինչև իններորդ դասարանը Մարկուսը զբաղվում էր նաև ամերիկյան ֆուտբոլով, իսկ ազատ ժամանակ զբաղվում էր թենիսով։

Ելույթը համալսարանում
---------------------

Սմարթը, Օկլահոմա նահանգի համալսարանում, իր առաջին մրցաշրջանի ժամանակ օգնում է «Քովբոյս» ակումբին ավարտել մրցաշրջանը 24-8 արդյունքով և Big 12 կոնֆերենցիայում գրավել երրորդ հորիզոնականը։ Սմարթը միջինում հավաքում էր 15,4 միավոր, 5,8 անդրադարձ և 4,2 փոխանցում, իսկ խլումների քանակով դառնում է առաջինը մրցաշրջանում՝ հավաքելով 99 խլում։ «Քովբոյս»-ը այդ մրցաշրջանում դուրս է գալիս NCAA առաջնություն, որտեղ միջին-արևմտյան տարածաշրջանի ցուցանշային աղյուսակում գրավում է 5-րդ հորիզոնականը։ Առաջին փուլում «Քովբոյս»-ը պարտվում է ցուցանշային աղյուսակում 12-րդ հորիզոնականը զբաղեցնող «Օրեգոն Դաքս»-ին։ 2013 թվականի ապրիլի 17-ի հրաժարվում է մասնակցել դրաֆթին և շարունակում է ուսումը համալսարանում։ Նրա հետ ևս երկու մարզիկ՝ Լե'Բրայան Նեշը և Մարկել Բրաունը, նույնպես հրաժարվում են մասնակցել դրաֆթին և նախընտրում են ուսումը։ 2013 թվականին Մարկուսը կրկնում է «Քովբոյս»-ի ռեկորդը մեկ խաղում հավաքած միավորների քանակով՝ հավաքելով 39 միավոր։

2014 թվականի փետրվարի 8-ին «Տեխաս Տեկ» ակումբի դեմ խաղում խաղի վերջին վայրկյաններին վեճ է առաջանում։ Մարկուսը հրում է երկրպագուներից մեկին և վաստակում տեխնիկական տուգանք։ Ի սկզբանե հայտարարվել էր, որ այդ երկրպագուն ռասիստական արտահայտություն է կատարել Մարկուսի հասցեին, սակայն մամուլի ասուլիսի ժամանակ ոչ Սմարթը, ոչ մարզիչը չեն ապացուցում այդ տեղեկատվությունը։ Այդ դեպքի պատճառով Սմարթը հեռացվում է հետագա երեք խաղերից։ «Տեխաս Տեկ»-ի ղեկավարական կազմը հետազոտություն է կատարում, որի հետևանքով բացահայտվում է, որ երկրպագուն ռասիսատական արտահայտություն չի կատարել, սակայն փոխարենը նա վիրավորել է Սմարթին։ Նա համաձայնվում է չհաճախել «Տեխաս Տեկ»-ի 2013/14 մարզաշրջանի խաղերին։

Կարիերան ԲԱԱ-ում
----------------

### Բոստոն Սելտիկս

2014 թվականի հունիսի 26-ին Մարկուս Սմարթը ԲԱԱ-ի 2014 թվականի դրաֆթի ժամանակ ընտրվում է 6-րդ համարի ներքո «Բոստոն Սելտիքս» ակումբի կողմից 2014 թվականի հուլիսի 5-ին թիմի կազմում հանդես է գալիս 2014 թվականի ԲԱԱ ամառային առաջնությանը։ 2014 թվականի հույիսի 10-ին Սմարթը պայմանագիր է կնքում «Բոստոն Սելտիքս» ակումբի հետ։

Բոստոնի կազմում իր հինգերորդ խաղի ընթացքում Սմարթը վնասվածք է ստանում։ Բուժզննումից հայտնի է դառնում, որ նա չի կարող խաղալ 2-3 շաբաթ։ Մարկուսը բաց է թողնում մրցաշրջանի 10 հանդիպում։ Սմարթը խաղադաշտ է վերադառնում դեկտեմբերի 3-ին։ Դեկտեմբերի 4-ին Սմարթին տեղափոխում են Բոստոնի ֆարմ ակումբ, որտեղ անցկացնում է ընդամենը մեկ խաղ։ Հաջորդ օրը Սմարթին վերադարձնում են գլխավոր ակումբ։ 2015 թվականի մարտի 21-ին Սմարթը հեռացվում է խաղից՝ գոտկատեղից ցածր հարված կատարելու պատճառով։

2015 թվականի հուլիսի 16-ին Լաս Վեգասում կայացող ԲԱԱ ամառային առաջնությանը Սելտիքսի կազմում ստանում է աջ ձեռքի երկու մատների հոդախախտ։ 2015 թվականի նոյեմբերի 15-ին «Օկլահոմա-Սիթի Թանդեր» ակումբի դեմ խաղում սահմանում է իր անձնական արդյունաբերության ռեկորդը՝ հավաքելով 26 միավոր։ Նոյեմբերի 22-ից մինչև դեկտեմբերի 26-ը ընկած ժամանակահատվածում Սմարթը բաց է թողնում 18 խաղ՝ ոտքի վնասվածքի պատճառով։ Նոյեմբերի 27-ին «Նյու-Յորք Նիքս» ակումբի դեմ խաղում նա դուրս է գալիս խաղադաշտ 13 րոպե և հավաքում 6 միավոր։ 2016 թվականի հունվարի 15-ին «Ֆինիքս Սանզ» ակումբի դեմ խաղում Սմարթը իր կարիերայում առաջին անգամ սահմանում է Թրիփլ-Դաբլ՝ հավաքելով 10 միավոր, 11 փոխանցում և 11 անդրադարձ։ Այդ կերպ նա դառնում է Սելտիքսի պատմության մեջ առաջին բասկետբոլիստը, որը սահմանել է Թրիփլ-Դաբլ՝ դուրս գալով փոխարինողների նստարանից։ Հունվարի 31-ին Սմարթը թարմացնում է իր անձնական ռեկորդը՝ հավաքելով 31 միավոր։

### ԲԱԱ

#### Ամենամյա մրցաշրջան

| Տարի | Թիմ | GP | GS | MPG | FG% | 3P% | FT% | RPG | APG | SPG | BPG | PPG |
| --- | --- | --- | --- | --- | --- | --- | --- | --- | --- | --- | --- | --- |
| 2014-16 | Բոստոն | 67 | **38** | 27.0 | **.367** | **.335** | .646 | 3.3 | 3.1 | 1.5 | .3 | 7.8 |
| 2015-16 | Բոստոն | 61 | 10 | 27.3 | .348 | .253 | .777 | **4.2** | 3.0 | 1.5 | .3 | 9.1 |
| 2016-17 | Բոստոն | **79** | 24 | **30.4** | .359 | .284 | **.812** | 3.9 | 4.6 | **1.6** | **.4** | **10.6** |
| 2017-18 | Բոստոն | 54 | 11 | 29.9 | **.367** | .301 | .729 | 3.5 | **4.8** | 1.3 | **.4** | 10.2 |
| Կարիերա | 261 | 83 | 28.7 | .360 | .293 | .756 | 3.7 | 3.9 | 1.5 | .4 | 9.4 |

#### Փլեյ-Օֆ

| Տարի | Թիմ | GP | GS | MPG | FG% | 3P% | FT% | RPG | APG | SPG | BPG | PPG |
| --- | --- | --- | --- | --- | --- | --- | --- | --- | --- | --- | --- | --- |
| 2015 | Բոստոն | 4 | 3 | 22.5 | **.483** | .231 | .533 | 2.8 | 1.3 | .3 | .3 | 9.8 |
| 2016 | Բոստոն | 6 | 1 | **32.2** | .367 | .344 | **.810** | 4.5 | 3.0 | **1.7** | **.8** | **12.0** |
| 2017 | Բոստոն | **18** | 3 | 29.9 | .351 | **.397** | .640 | **4.7** | 4.7 | 1.5 | .9 | 8.6 |
| 2018 | Բոստոն | 15 | **4** | 29.9 | .336 | .221 | .735 | 3.7 | **5.3** | **1.7** | .7 | 9.8 |
| Կարիերա | 43 | 11 | 29.5 | .358 | .312 | .689 | 4.2 | 4.4 | 1.5 | .7 | 9.6 |

Մասնակցությունը ազգային հավաքականին
-----------------------------------

2013 թվականին Չեխիայում անցկացվող բասկետբոլի երիտասարդական առաջնությանը, Սմարթը հանդես է գալիս որպես թիմի ավագ և գրավում ոսկե մեդալ։ Այդ հաջող ելույթից հետո նա հրավիրվում է ԱՄՆ-ի բասկետբոլի տղամարդկանց հավաքականի մարզական ճամբար, որը անցկացվում էր Լաս Վեգասում։ Դուգ Մակդերմոնտի հետ միասին նրանք ճամբարի միակ անդամներն էին, ովքեր չունեին ԲԱԱ-ում հանդես գալու փորձ։

Ծանոթագրություններ
------------------

1. ↑  "DraftExpress NBA Draft Prospect Profile: Marcus Smart, Stats, Comparisons, and Outlook". Retrieved 2013 թ․ հունվարի 6.
2. ↑  Marcus Smart Bio — Oklahoma State Official Athletic Site Archived 2014-06-21 at the Wayback Machine.
3. ↑  Brendan Malloy, «Marcus Smart suspended 3 games for altercation with fan» Archived 2014-02-22 at the Wayback Machine. *Sports Illustrated*, February 9, 2014.
4. ↑  «Statement Regarding Incident At Texas Tech-Oklahoma State Men’s Basketball Game» Archived 2016-06-30 at the Wayback Machine. Texas Tech University, February 9, 2014.
5. ↑  "Celtics Select Smart, Young in 2014 Draft". *NBA.com*. 2014 թ․ հունիսի 26. Retrieved 2014 թ․ հունիսի 26.
6. ↑  "Celtics Announce 2014 Orlando Summer League Roster". *NBA.com*. 2014 թ․ հուլիսի 1. Retrieved 2014 թ․ հուլիսի 6.
7. ↑  "Celtics Sign 2014 Draft Picks". *NBA.com*. 2014 թ․ հուլիսի 10. Retrieved 2014 թ․ հուլիսի 10.
8. ↑  "Boston Celtics Injury Updates". *NBA.com*. 2014 թ․ նոյեմբերի 8. Retrieved 2014 թ․ նոյեմբերի 8.
9. ↑  "Celtics Assign Powell, Smart and Young to NBA D-League's Maine Red Claws". *OurSportsCentral.com*. 2014 թ․ դեկտեմբերի 4. Retrieved 2014 թ․ դեկտեմբերի 4.
10. ↑  "Celtics Recall Powell, Smart and Young". *NBA.com*. 2014 թ․ դեկտեմբերի 5. Retrieved 2014 թ․ դեկտեմբերի 6.
11. ↑  "Celtics' Smart suspended one game for hit to groin". *NBA.com*. 2015 թ․ մարտի 21. Retrieved 2015 թ․ ապրիլի 7.
12. ↑  Marcus Smart’s fingers 'feeling better'
13. ↑  Smart leads Celtics past Thunder 100-85
14. ↑  Thomas scores 21, leads Celtics past Knicks, 100-9 [sic]
15. ↑  Thomas, Smart lead Celtics past Suns, 117—103
16. ↑  Keys to the Game: Magic 119, Celtics 114
17. ↑  "Three Added To 2013 USA Basketball Men's National Team Mini-Camp". USABasketball. 2013 թ․ հուլիսի 16. Արխիվացված է the original 2014 թ․ ապրիլի 26-ին. Retrieved 2014 թ․ ապրիլի 26.
18. ↑  Ben Golliver (2013 թ․ հուլիսի 23). "USA Basketball minicamp preview". Sports Illustrated. Retrieved 2014 թ․ ապրիլի 26.

Արտաքին հղումներ
----------------

* Էջը «Оклахома Стэйт Ковбойз» կայքում
* Սմարթի էջը ESPN կայքում

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | Basketball-Reference.com (խաղացող) · Basketball-Reference.com (Ջի-Լիգա) · Basketball-Reference.com (Եվրոպա) · Eurobasket.com (խաղացող) · RealGM · Sports-Reference.com (քոլեջ) · ՖԻԲԱ |

 |